разследването не беше заявен интерес от големи търговци на дребно.
 (160)
 Някои заинтересовани страни изказаха също така твърдението, че налагането на мерки ще намали рентабилността на пренавивачите. Както обаче вече беше анализирано в съображения 153 — 160, очаква се въздействието върху рентабилността на пренавивачите да бъде ограничено, особено когато се имат предвид съществуващите разнообразни източници на снабдяване и възможността поне част от увеличените поради налагането на митото разходи да бъдат прехвърлени на клиентите.
 (161)
 Освен това, както беше посочено в съображение 118, през последните пет години са налице антидъмпингови мерки срещу вноса от Китай, Бразилия и Армения. По време на разследвания период на разследването, довело до налагането на тези мерки, беше установено, че рентабилността на пренавивачите е между – 2 и + 2 % (7). Въпреки налагането на мерките пренавивачите са запазили жизнеспособността на своята дейност, като в някои случаи дори са увеличили печалбите си; от настоящото разследване стана ясно, че всички оказали съдействие пренавивачи са работили на печалба. Поради това твърдението беше отхвърлено.
 (162)
 Освен това беше изказано твърдението, че на пазара надолу по веригата има силна конкуренция от вноса на потребителски ролки. Някои от заинтересованите страни изказаха твърдението, че налагането на каквито и да било антидъмпингови мерки върху АФДЦ ще подейства като санкция за пренавивачите в Съюза, които ще бъдат принудени да плащат антидъмпингови мита за суровината си и поради това няма да могат да се конкурират с вноса на продуктите надолу по веригата. Беше изказано също така твърдението, че налагането на мерки върху АФДЦ ще доведе до износ на потребителски ролки от Русия. В този случай дейността на пренавивачите ще се извършва в Русия, вместо в Съюза, и пренавивачите ще бъдат тежко засегнати, също така защото ще трябва да се конкурират с евтиния внос на потребителски ролки. Рискът вносът на засегнатия продукт да бъде заместен от внос на продукт надолу по веригата обаче не е сам по себе си причина да не бъдат налагани антидъмпингови мерки. В това отношение следва да се отбележи, че през 2013 г. бяха наложени антидъмпингови мерки върху вноса на потребителски ролки от Китай (8), с което промишлеността надолу по веригата беше освободена от дъмпинговия внос, който причиняваше съществена вреда. Освен това при разследването се установи, че вносът на АФДЦ от Русия покрива само част от потребностите на пренавивачите и че съществуват още няколко други източника на снабдяване, при които няма наложени антидъмпингови мерки. Поради това тези твърдения бяха отхвърлени.
 (163)
 С оглед на тези констатации на настоящия етап се стига до заключението, че отражението върху ползвателите няма да бъде от такова естество, че да се счита, че мерките противоречат на цялостния интерес на Съюза.
 5. Източници на снабдяване
 (164)
 Няколко заинтересовани страни изказаха твърдението, че налагането на антидъмпингови мита срещу Русия може да доведе до недостиг в снабдяването на пазара на Съюза, тъй като промишлеността на Съюза няма достатъчен капацитет да покрива търсенето в Съюза и, както беше посочено по-горе, пренавивачите няма да разполагат с достатъчно други източници за снабдяване.
 (165)
 Разследването показа, че промишлеността на Съюза е имала свръхкапацитет и е